คำสั่งหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขที่ ๑๔/๒๕๔๙เรื่อง การจัดส่วนงานและการแบ่งมอบหน้าที่ความรับผิดชอบเพิ่มเติม[๑] ตามที่ได้มีคำสั่งหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ที่ ๑๐/๒๕๔๙ เรื่อง การจัดส่วนงาน และการแบ่งมอบหน้าที่ความรับผิดชอบเพิ่มเติมนั้นเพื่อให้การบริหารงานและการติดตามสถานการณ์ และการเสนอข้อมูลข่าวสารให้กับสาธารณชนของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข เป็นไปด้วยความเรียบร้อย และมีประสิทธิภาพ จึงกำหนดให้มีศูนย์ประสานงานข่าวกรองร่วม และชุดทำงานเสนอข้อมูลข่าวสาร ในฝ่ายกิจการพิเศษ กองบัญชาการคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขเพิ่มเติม ดังนี้๑.ศูนย์ประสานงานข่าวกรองร่วม ฝ่ายกิจการพิเศษ กองบัญชาการคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (ศขร.ฝศ.คปค.) โดยมีภารกิจ ความรับผิดชอบ และการจัดส่วนงานดังนี้๑.๑ภารกิจติดตามสถานการณ์วางแผน อำนวยการ ประสานงาน และดำเนินกรรมวิธีต่อข่าวสาร รวมทั้งผลิตข่าวกรอง และการต่อต้านข่าวกรองเพื่อสนับสนุนภารกิจการรักษาความสงบเรียบร้อยภายในประเทศของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข๑.๒หน้าที่๑.๒.๑รวบรวมและระดมขีดความสามารถของหน่วยข่าวในประชาคมข่าวกรอง ด้วยการเฝ้าติดตาม ประสานงานและวิเคราะห์สถานการณ์ภายในและภายนอกประเทศที่กระทบต่อความสงบเรียบร้อย และความมั่นคงของชาติรวมทั้งจัดประชุมหน่วยงานด้านการข่าว เพื่อประเมินสถานการณ์ โดยปฏิบัติหน้าที่ตลอด๒๔ ชั่วโมง๑.๒.๒ผลิตข่าวประจำวัน ข่าวเร่งด่วน และข่าวเฉพาะกรณี รายงานโดยตรงต่อหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข๑.๒.๓รายงานสรุปสถานการณ์ตามห้วงเวลา และแนวโน้มต่อที่ประชุมคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข๑.๒.๔เป็นศูนย์ประสานการปฏิบัติงานข่าว เพื่อตอบโต้สถานการณ์ในกรณีที่มีเหตุการณ์ฉุกเฉินที่เกิดขึ้นในขั้นแรกและต่อเนื่องจนสิ้นสุดสถานการณ์๑.๒.๕กำหนดมาตรการเชิงรุก หรือวิธีการปฏิบัติต่อเป้าหมายที่อาจกระทบต่อความมั่นคง๑.๒.๖ปฏิบัติหน้าที่อื่น ๆ ตามที่ได้รับมอบ๑.๓การจัดส่วนงาน ประกอบด้วยผู้แทนจากหน่วยงานต่าง ๆ ได้แก่ กระทรวงมหาดไทย กระทรวงการต่างประเทศกระทรวงเทคโนโลยีสารสนเทศและการสื่อสาร ธนาคารแห่งประเทศไทย สำนักข่าวกรองแห่งชาติกองอำนวยการรักษาความมั่นคงภายในกรุงเทพมหานคร ศูนย์ปฏิบัติการสำนักงานตำรวจแห่งชาติกรมสอบสวนคดีพิเศษ สำนักงานคณะกรรมการป้องกันและปราบปรามการฟอกเงิน กองบัญชาการตำรวจสันติบาลสำนักงานปลัดกระทรวงกลาโหม ศูนย์รักษาความปลอดภัยกรมข่าวทหาร กรมข่าวทหารบก กรมข่าวทหารเรือกรมข่าวทหารอากาศ หน่วยข่าวกรองทางทหาร ศูนย์ปฏิบัติการกองทัพภาคที่ ๑ และหน่วยงานอื่นๆ ที่เกี่ยวข้อง ทั้งนี้ ให้เจ้ากรมข่าวทหารบกเป็นผู้บังคับบัญชารับผิดชอบโดยมีกรมข่าวทหารบกเป็นหน่วยหลักในการอำนวยการ ปฏิบัติหน้าที่ของ ศขร.ฝศ.คปค. ร่วมกับเจ้าหน้าที่จากหน่วยงานที่เกี่ยวข้อง๒.ชุดทำงานเสนอข้อมูลข่าวสาร ฝ่ายกิจการพิเศษ กองบัญชาการคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (ชส.ฝศ.คปค.) โดยประกอบด้วยเจ้าหน้าที่จากสถานีวิทยุโทรทัศน์กองทัพบก(ททบ.) และมีหน้าที่ความรับผิดชอบ ดังนี้๒.๑การนำเสนอข้อมูลข่าวสารของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ให้ประชาชนทั่วไปรับทราบ ด้วยสื่อวิทยุโทรทัศน์ในเครือข่ายของกองทัพรวมทั้งการประสานการเสนอข่าวสารกับสถานีวิทยุและโทรทัศน์ของภาครัฐและเอกชน ให้เป็นไปตามที่คณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขสั่งการ๒.๒เสนอข้อมูลข่าวสารเกี่ยวกับการปฏิบัติการของเจ้าหน้าที่ฝ่ายทหารซึ่งปฏิบัติงานในพื้นที่ต่างๆ และท่าทีของประชาชนในทุกกลุ่มสาขาอาชีพ ให้มีความสอดคล้อง และสนับสนุนการดำเนินงานของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขสั่ง ณ วันที่๒๔ กันยายน พุทธศักราช ๒๕๔๙พลเอก สนธิบุญยรัตกลินหัวหน้าคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข[เอกสารแนบท้าย]๑.แผนผังโครงสร้างการจัดส่วนงาน กองบัญชาการคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (คปค.)(ดูข้อมูลจากภาพกฎหมาย)นันทนา/ผู้จัดทำ๑๒ ตุลาคม ๒๕๔๙ศรินรัตน์/ปรับปรุง๒๙ มิถุนายน๒๕๖๓อรญา/ตรวจ๘ กรกฎาคม ๒๕๖๓[๑] ราชกิจจานุเบกษาเล่ม ๑๒๓/ตอนที่ ๑๐๖ ก/หน้า ๑๒/๔ ตุลาคม ๒๕๔๙